મ્યુનિસિપલ સ્કૂલોમાં બાળકોના શિક્ષણની કથળતી સ્થિતિ અને ઘટી રહેલા વિદ્યાર્થીઓની ચોંકાવનારી હકીકત એ છે કે, છેલ્લા ચાર વર્ષમાં શહેરની મ્યુનિસિપલ શાળાઓમાં ૪૬ હજાર વિદ્યાર્થીઓ ઘટી ગયા છે. આટલી ગંભીર અને ચિંતાજનક સ્થિતિ ધ્યાનમાં લઇને હવે અમ્યુકો અને રાજય સરકારનાં સત્તાવાળાઓ જાગે તો સારૂ અને આ ખરાબ પરિસ્થિતિનાં નિવારણ માટે હવે અસરકારક પગલા ભરે તેવી માંગણી રાજયના શિક્ષણવિદોમાં ઉઠવા પામી છે. મ્યુનિસિપલ શાળાઓમાં આજે પણ ધોરણ પાંચમાં ભણતા વિદ્યાર્થીને સાદું ગુજરાતી પણ કડકડાટ બોલતાં કે લખતાં આવડતું નથી. બીજી તરફ શાળામાં વિદ્યાર્થીઓની સંખ્યામાં છેલ્લા ચાર વર્ષમાં ૪૬ હજારથી વધુ બાળકોનો ઘટાડો થયો છે.